[{"text_idx": "#000003", "text": "Ja beleta ideo, sed tro freneza por iam ajn funkcii.\nTion pensis en la jaro 2001 certe multaj homoj pri la au\u0306daca projekto de la filozofo Larry Sanger kaj de la entreprenisto Jimmy Wales.\nAmbau\u0306 planis ne malpli ol rete alireblan enciklopedion pri kiu c\u0302iu povas kunverki.\nKaj g\u0302i povu konkuri lau\u0306kvalite kun la plej altnivela enciklopedio, nome la Encyclopedia Britannica."}, {"text_idx": "#000004", "text": "En Wikipedia (au\u0306 esperante: Vikipedio) trovig\u0302as multo el la utopioj de la frua interreto: Scio por c\u0302iuj, senhierarkia.\nWikipedia aperis en la jaro 2001, tri jarojn post serc\u0302mas\u0302ino kun la stranga nomo Google kaj tri jarojn antau\u0306 interreta jarlibro kiu nomig\u0302is Facebook."}, {"text_idx": "#000005", "text": "Kion multaj homoj ne taksis ebla, tio finfine realig\u0302is.\nHodiau\u0306 Vikipedio estas nomebla certe la g\u0302is nun plej granda kunlaboro en la homa historio.\nVikipedio apartenas al la plej popularaj retpag\u0302aroj kaj g\u0302i estas grandega trezorejo de scio.\nSed Vikipedio havas ankau\u0306 problemajn zonojn.\nNome g\u0302i estas dominata de viroj kiuj pretas senpage kunlabori."}, {"text_idx": "#000007", "text": "Malgrau\u0306 la malfacilaj\u0302oj la reputacio de Vikipedio hodiau\u0306 estas bonega, precipe se oni komparas g\u0302in kun la granda mikspoto de falsaj informoj kaj konspiraj teorioj kiuj inundas la interreton.\nTio ne okazas en Vikipedio, c\u0302ar g\u0302iaj au\u0306toroj lernis tra la jaroj ke ili devas plej ekzakte pruvi tion kion ili skribas kaj ke ili devas kontroli kaj citi fontojn."}, {"text_idx": "#000008", "text": "Ke Vikipedio funkcias alie ol plej multaj aliaj sukcesaj platformoj sur kiuj homoj sin inters\u0302ang\u0302as mense, tion oni ankau\u0306 vidas en g\u0302ia aspekto.\nTra la dudek jaroj g\u0302i s\u0302ajne apenau\u0306 s\u0302ang\u0302is sian aspekton.\nSed Vikipedio diras al la uzanto: Estas bele ke vi c\u0302eestas, mi esperas ke vi trovos tion kion vi serc\u0302as, restu se vi volas resti, kaj eliru se vi deziras tion."}, {"text_idx": "#000012", "text": "Try LingQ and learn from Netflix shows, Youtube videos, news articles and more."}]